**Mustand**

**Teadus- ja arendustegevuse erandi kohaldamine teenuste tellimisel**

**KONTROLL-LEHT**

**I Info tellitava teenuse kohta**

|  |  |
| --- | --- |
| **Tellitava teenuse nimetus** | **Tuuleparkide akustilise mõju uurimine: mõõtmine ja modelleerimine ning registripõhine epidemioloogiline terviseriskide uuring** |
| **Teenuse tellija** | **SOM ja KLIM** |
| **Teenuse eeldatav maksumus** | **340 000 eur (lisandub km)** |
| **Teenuse lühikirjeldus (eesmärk, oodatavad tulemused, peamised tegevused)** | Antud uuringu eesmärgid on:Töö eesmärk on hinnata tuuleparkidest põhjustatud akustiliste mõjude, sh kuuldava müra ja infraheli ning võimalikke tervisemõjusid ja häiritust, tuginedes Eestis teostatavale registripõhisele ja küsitlusuuringule ning kuuldava müra ja infraheli modelleerimisele ja mõõtmistele. |

**II Tellitava teenuse liigitamine T&A teenuse alla**

|  |  |  |  |
| --- | --- | --- | --- |
| **Nr** | **Kriteerium** | **Vastavus kriteeriumile jah/ei** | **Selgitus/põhjendus** (lisada selgitus, kuidas on tellitava teenuse puhul antud kriteerium täidetud) |
| 1 | T&A teenuse vastavus T&A tegevuse definitsioonile, sh teenus on uuenduslik (innovatiivne) ja ettemääramatu tulemusega  | JAH | UudsusTuuleparkidega seonduvat erinevat tüüpi mõju keskkonnale ja sh inimesele on maailmas palju uuritud, see on ka LÜS-s välja toodud, kuid tulenevalt Eesti kontekstist on teema seoses tuuleenergia osakaalu suurenemisega elektritootmises viimasel ajal aktuaalsemaks muutunud, sh avalikes aruteludes. Sellest tuleneb vajadus uue just Eesti konteksti arvestava uuringu järele.Projekti uudsus seisneb Eesti kontekstis ning regionaalsetes erinevustes, Eesti registripõhistes andmetes ja Eesti valimi kasutamises küsitlusuuringus ning seeläbi mõjukuses eesti avalikkusele, vähem uues teadmises infraheli mõju kohta (ei ole põhjust arvata, et tulemused näitaksid, et infraheli mõju eesti inimesele on teistsugune, kui teiste riikide inimestele või kui, siis tunnetatud mõju võib olla erinev teistest riikidest). Sellest johtuvalt on uudne küsitlusuuringutest tuleva subjektiivse info seostamine objektiivse infoga (registripõhised terviseandmed ja mõõtmis-ja modelleerimistulemused).Eestis juba töötavate tuuleparkide mõju uurimist tuginedes Eesti elanike objektiivsetele tervisenäitajatele (registripõhised diagnoosid, ravimite väljakirjutamine arsti poolt) ja subjektiivsetele tervisenäitajatele (mida inimesed ise seostavad tuuleparkidega) ning selle seostamist infraheli mõõtmis- ja modelleerimistulemustega pole varem tehtud.EttemääramatusTegevuse tulemus ei ole täiel määral ennustatav. Ei ole kindel, kas modelleerimine või esindusliku valimi kokku saamine õnnestub rahuldaval tasemel.Varasemate rahvusvaheliste uuringute alusel võib ette arvata, et krooniliste haiguste esinemisel ja tuuleparkide mõjul ei leita seost. St, võiks eeldada, et infraheli negatiivset mõju inimeste tervisele ei tuvastata ka Eestis. Samas ei ole kindel, millised on subjektiivseid tervisemõjud ja kas neid üldse õnnestub kindlaks teha.Kuna Eestis ei ole tehtud kompleksset käsitlust registriandmetest, küsitlusuuringust ja müra ja infraheli modelleerimisest ja mõõtmisest, siis selle tulemused ei ole ette ennustatavad. Teadlaste ekspertkompetentsi on vaja saadud andmete tõlgendamisel ja lähtuvalt uuringu ajendiks olevast avalikust arutelust ka tulemuste suurema usaldusväärsuse pakkumisel (Teadusbaromeetri uuring näitab, et Eesti elanike usaldus teadlaste vastu on suur).LoomingulisusLoominguline osa on selle uuringu juures uute andmete (küsitlusuuringu koostamine, mõõtmis- ja modelleerimisandmed) kogumine ning nende ja registripõhiste andmete sidumine ja analüüsimine. Selleks ei ole ettenähtud metoodikat, selle lahenduse leiavad teadlased loomingulise tööprotsessi käigus.Tuuleparkide keskkonnamõju hindamise juhendi (2025)[[1]](#footnote-2) andmetel puudub Eestis ja võrdlusriikides kindlaks määratud metoodika infraheli arvutuslikuks hindamiseks. Seda tehakse eksperthinnanguna, ja selleks on vajalik teadlaste ekspertkompetents.Lähteülesande loomingulisust suurendab see, et teadlaste sisustada on jäetud uuringu disain ja valim, samuti mõõdikute valik.Uuringu loomingulisust pärsib lähteülesandes kuu täpsusega ette antud aja- ja tegevuskava, mis jätab vähe ruumi ettearvamatusele ja ootamatustele, etappide vahetulemuste baasil uue tegevuskava loomisele jne. Ette on antud samm-sammuline tegevuskava ülesannetest, mida peab täitma. Samas suurendab loomingulisust ja ettemääramatust see, et iga etapi lõpus vaadatakse tulemused üle ning vajadusel korrigeeritakse tegevusi, metoodikat, ajakava. Vabadus ja loomingulisus on selgelt olemas metoodika, valimi, mõõdikute osas, selles osas, kuidas eesmärke täidetakse (nt küsitlusuuringu valimi koostamise põhimõtted, määratlus „kauge“ ja „lähedane“ tuulepargile).Süsteemsus ja ülekantavas/korratavusTegevus on süstemaatiline ja ülekantav ja/või korratav, sest toimub kindla aja- ja tegevuskava alusel, ning seda viivad läbi teadlased kasutades selleks teaduslikke meetodeid. Kõik tegevused ja tulemused dokumenteeritakse, mis tagab uuringu korratavuse. Tulemused tõlgitakse inglise keelde ja võimalusel publitseeritakse teadusajakirjades. |
| 2 | T&A teenused ei ole pärast uuringute läbiviimist hankija ja pakkuja vahelise hankelepingu alusel turustatavad | JAH | Tulemused on avalikud ja jagatakse kõigile huvilistele arvestades andmekaitse reeglitega. |
| CPV kood (märgi sobiv): | **73000000-2 Uurimis- ja arendusteenused ja seonduvad nõustamisteenused.****73100000-3 Uurimis- ja eksperimentaalarendustöö teenused.****73110000-6 Uurimistööteenused.**73111000-3 Uurimislaborite teenused.73112000-0 Mereuuringute teenused.73120000-9 Eksperimentaalarendusteenused.**73300000-5 Uurimis- ja arendustöö planeerimine ning elluviimine.**73420000-2 Teostatavuse eeluuring ja tehnoloogilised demonstratsioonid.73430000-5 Testimine ja hindamine |
| KOKKUVÕTE | 1. Tellitav/tellitud teenus vastab tervikuna T&A erandi kriteeriumitele;
 |

**III T&A erandi rakendamise aluse määratlemine**

|  |  |  |  |
| --- | --- | --- | --- |
| **Nr** | **Kriteerium** | **Vastavus kriteeriumile jah/ei** | **Selgitus/põhjendus** (lisada selgitus, kuidas on tellitava teenuse puhul antud kriteerium täidetud) |
| 1 | T&A teenuste lepingust tulenev kasu on laiem kui üksnes hankija enda tegevuse läbiviimiseks | JAH | Peamine kasusaaja on Eesti elanikkond, kelle tervise hoidmiseks tehakse teadmistepõhiseid otsuseid ja sekkumisi. Kasu saab teadlaskond uute teadmiste näol. |
| 2 | T&A teenuste eest tasutav tasu on hankijal jagatud teiste partneritega  | JAH | Teenuse eest tasuvad võrdsetes osades SOM ja KLIM |
| KOKKUVÕTE |  |

**IV Kokkuvõttev hinnang teenusele teadus- ja arendustegevuse erandi kohaldamiseks**

|  |
| --- |
| *ETAGi lõplik hinnang T&A teenusele*Tellitav teenus vastab tervikuna TA erandi kriteeriumitele, kuigi LÜ on paiguti (nt töö ajakava) nii detailselt ette kirjutatud, et see võib loomingulisust pärssida ning jätab vähem ruumi ettemääramatusele. See aga ei välista uuringu kui terviku TA kriteeriumitele vastavust. Taotlejale on jäetud vabadus, uuringu eesmärki ja uurimisküsimusi arvestades, esitada oma nägemus. TA teenus on Eesti kontekstis uudne, ta on süstemaatiline ja ülekantav/korratav.TA teenused ei ole pärast uuringute läbiviimist hankija ja pakkuja vahelise hankelepingu alusel turustatavad, TA teenuste lepingust tulenev kasu on laiem, kui üksnes hankija enda tegevuse läbiviimiseks ja TA teenuste eest tasutav tasu on hankijal jagatud teiste partneritega. TA teenus vastab CPV koodidele 73000000-2, 73100000-3, 73110000-6, 73300000-5. |

Hanna Kree ja Liina Eek

Sihtasutus Eesti Teadusagentuur

*/allkirjastatud digitaalselt/*

**Teadus- ja arendustegevuse erandi kohaldamine teenuste tellimisel**

**Dokumendi eesmärk ja kasutusala**

Teadus- ja arendustegevuse korraldust reguleerib Eesti Vabariigis [teadus- ja arendustegevuse korralduse seadus](https://www.riigiteataja.ee/akt/104122014014) (TAKS). Lähtuvalt nimetatud seaduse § 13 lg 2 p 1 sätestatust korraldab teadus- ja arendustegevuse (T&A) valdkonda Haridus- ja Teadusministeerium (HTM). Kuna enne riigihangete seaduse (RHS) § 11 lg 1 p-s 19 sisalduva erandi kohaldamist tuleb selgeks teha, kas hankelepingu esemeks on teadus- ja arendustegevus, siis vajaduse korral annab ministeerium selgitusi TAKS-i tõlgendamise ja rakendamisega ning T&A-ga seotud küsimustes.

Käesoleva dokumendi eesmärk:

1. Kirjeldada T&A erandi kohaldamise protseduure;
2. Kirjeldada kriteeriume, mille täitmise korral on võimalik teenuste tellimisel kohaldada T&A erandit RHS § 11 lg 1 p 19 mõistes.

Käesolev dokument on kasutusel raamistiku või abivahendina planeeritavatele teenustele hinnangu andmiseks T&A erandi kohaldamise seisukohalt.

**T&A erandi kohaldamise õiguspärasusele hinnangu andmise protseduur**

Selgitamine, kas tellitava teenuse puhul on tegemist T&A teenusega ning kas on võimalik erandi kohaldamine RHS § 11 lg 1 p 19 tähenduses, on hankija ülesanne. Hankija peab enne lepingu sõlmimist ilma riigihanget korraldamata olema veendunud, et tegemist on teenusega, millele on võimalik kohaldada T&A erandit.

Vajadusel on hankijal võimalus pöörduda vastava hinnangu saamiseks HTM teadusosakonna poole. Samuti on ministeeriumi poole õigus pöörduda kõigil asutustel, kes teostavad hankija hanketegevuse üle mistahes kontrolli (näiteks audiitoritel auditite käigus, struktuuritoetuste rakendusüksustel kulude struktuuritoetuste reeglitele, sh hankereeglitele vastavuse kontrollimisel), selgituste ja hinnangu saamiseks T&A erandi kohaldamise küsimustes.

Hinnangu andmisega, kas tellitava teenuse puhul on võimalik rakendada T&A erandit või oli põhjendatud T&A erandi kasutamine, tegeleb HTM teadusosakond, kes vajadusel kaasab vastava valdkonna eksperte. Hinnang peab olema põhjendatud, järgides T&A erandi kasutamise kriteeriume.

Hinnangu saamiseks tuleb kas teenuse tellijal või teenuse tellimise viisi õiguspärasuse kontrollijal esitada teenuse lähteülesanne ja/või teenuse tellimise ja teenuse osutamisega seotud materjalid. Lähteülesandele antakse hinnang käesoleva dokumendi lisas toodud kontroll-lehe vormis, kusjuures hinnangu andmise aluseks on lähteülesandes või teenuse tellimisega seotud dokumentatsioonis (pakkumus, uuringu aruanne) toodud teave.

Kui hinnangu andmiseks on vajalik täiendav teave, pöördub HTM selle saamiseks teenuse tellija või teenuse tellimise viisi õiguspärasuse kontrollija poole.

Hinnang võib olla üks järgnevatest:

1. Tellitav/tellitud teenus vastab tervikuna T&A erandi kriteeriumitele;
2. Tellitav/tellitud teenus ei vasta tervikuna/suuremas osas T&A erandi kriteeriumitele;
3. Tellitav/tellitud teenus vastab T&A erandi kriteeriumitele osaliselt (näidata, millised osad tellitavast teenusest vastavad T&A erandi kriteeriumitele ning milliste osade puhul ei ole T&A erandi kasutamine õigustatud).

Kui teenusele antud hinnangu kohaselt vastab teenus T&A erandi kriteeriumile osaliselt, on hankija otsustada, kas hankida teenus kasutades teisi sobivaid hankemenetluse liike, jätta osa, millele T&A erandit ei ole võimalik kohaldada, tellitavast teenusest välja, või jätta teenus tervikuna tellimata.

T&A teenus võib sisaldada ka osi, mida eraldiseisvalt ei loeta T&A teenuseks, kuid mis on teenuse terviklikuks osutamiseks vajalikud.

Kui tegemist on struktuuritoetustest rahastatava teenusega, ei vabasta HTMi hinnang rakendusüksust (SA Archimedes struktuuritoetuste agentuur) kohustusest kontrollida RHSi täitmise nõuet toetuse saaja poolt ja rakendusüksus võib täiendavalt küsida hinnangut HTMi teadusosakonnalt.

**T&A erandi kohaldamise kriteeriumid**

Õiguslik alus:

1. RHS § 11 lg 1 p 19:

§ 11. Erandid

 (1) Käesolevas seaduses sätestatud korda ei ole hankija kohustatud rakendama, kui:

19) tellitakse CPV-koodidega 73000000-2–73120000-9, 73300000-5, 73420000-2 ja 73430000-5 kaetud teadus- ja arendusteenust, välja arvatud, kui lepingust tuleneb kasu üksnes hankijale tema enda tegevuseks ja teenuste eest tasub täies ulatuses sama hankija;

2. RHS § 49 lg 3 p 1:

(3) Asjade hankelepingu sõlmimisel on hankijal õigus lisaks käesoleva paragrahvi lõikes 1 sätestatud alustele korraldada riigihange väljakuulutamiseta läbirääkimistega hankemenetlusena, kui:

1) hankelepingu esemeks olevaid asju toodetakse üksnes teadusuuringute, katsete, õppe- või arendustegevuse eesmärgil ja hankelepingu ese ei hõlma asju, mida toodetakse tulu saamiseks masstoodanguna või teadusuuringute või arendustegevusega seotud kulude katmiseks;

Soovituslikud kriteeriumid T&A teenuste määratlemiseks

(a) T&A teenused peavad olema uuenduslikud;

(b) T&A teenuste lahendus peab sisaldama teatavat ebakindluse elementi, st lahendus ei tohi olla ilmselge isiku jaoks, kes on uuritava või arendatava valdkonna spetsialist;

(c) T&A teenuste tulemus peab olema avaldatud teistele turuosalistele;

(d) T&A teenused ei ole pärast uuringute läbiviimist hankija ja pakkuja vahelise hankelepingu alusel turustatavad;

(e) T&A teenuste rahastamine ja riskid peavad olema jaotatud hankija ja pakkuja vahel.

**Kriteeriumite kirjeldused**

Ülaltoodud kriteeriumid jagunevad kaheks:

1. Kriteeriumid, mille abil on võimalik teenuse liigitamine T&A teenuseks;
2. Kriteeriumid, mille abil toimub T&A erandi rakendamise aluse määratlemine.

Tellitava teenuse liigitamine T&A teenuse alla

T&A erandi kohaldamiseks peab teenus olema liigitatav T&A teenuse alla, mh teenus peab olema **uuenduslik** ning lahendus peab sisaldama teatavat **ebakindluse elementi**, samuti **ei tohi** **teenus olla** pärast uuringute läbiviimist **hankelepingu alusel turustatav**.

TAKS § 2 p 7 kohaselt on **teadustegevus** isiku loomevabadusel põhinev tegevus, mille eesmärk on teaduslike uuringute abil uute teadmiste saamine inimese, looduse ja ühiskonna ning nende vastastikuse toime kohta;

TAKS § 2 p 2 kohaselt on **arendustegevus** – uuringute ja kogemuste kaudu saadud teadmiste rakendamine uute materjalide, toodete ja seadmete tootmiseks, protsesside, süsteemide ja teenuste juurutamiseks või nende oluliseks täiustamiseks.

Täpsema definitsiooni T&A tegevuse määratlemiseks annab OECD dokument [Frascati manual](http://www.oecd.org/publications/frascati-manual-2015-9789264239012-en.htm). Frascati manual on rahvusvaheliselt tunnustatud metodoloogia T&A statistika kogumiseks ja kasutamiseks ning oluline tööriist nii statistikutele kui ka T&A poliitika kujundajatele üle kogu maailma. Manuaal sisaldab baasmõistete definitsioone, juhiseid andmete kogumiseks ning klassifikaatoreid T&A statistika koostamiseks.

**Frascati manual**: Teadus- ja arendustegevuse eesmärgiks on alati uued leiud, mis põhinevad algupärastel ideedel (ja nende tõlgendustel) või hüpoteesidel. Selle tulemus ei ole suures osas ette teada (vähemalt ei ole teada selle saavutamiseks kuluv aja ja ressursside hulk); see on planeeritud ja eelarvestatud (ka juhul, kui sellega tegelevad üksikisikud) ning sellega soovitakse saavutada vabalt ülekantavaid või turul kaubeldavaid tulemusi.

Tegevus peab olema:

₋ **uudne,**

₋ loominguline,

₋ **ettemääramatu tulemusega**,

₋ süstemaatiline,

₋ ülekantav ja/või korratav.

Kõik viis tingimust (vt täpsemalt http://www.etag.ee/wp-content/uploads/2016/11/FrascatiManual2015\_2ptk.pdf, lk 3-7) peavad olema teadus- ja arendustegevuse korral vähemalt põhimõtteliselt alati täidetud, olgu tegemist pideva või aeg-ajalt toimuva tegevusega.

**Alusuuringud** on eksperimentaalne või teoreetiline töö, mida tehakse peamiselt selleks, et saada uusi teadmisi nähtuste ja vaadeldavate faktide põhialuste kohta ilma otsese praktilise rakenduse eesmärgita. **Rakendusuuringud** on algupärased uuringud uute teadmiste saamiseks, kuid need on suunatud eeskätt kindlale praktilisele eesmärgile. **Eksperimentaalarendus** on süstemaatiline töö, mis põhineb uurimistegevuse tulemusena saadud teadmistel ja praktilistel kogemustel ning loob uut teadmist eesmärgiga valmistada uusi tooteid, võtta kasutusele uusi protsesse või täiustada olemasolevaid tooteid või protsesse (vt ka http://www.etag.ee/wp-content/uploads/2016/11/FrascatiManual2015\_2ptk.pdf; lk 7-14)

NB! Eksperimentaalarenduse mõistet kasutatakse Eestis tihti tootearenduse mõiste sünonüümina, kuid Frascati käsiraamatu järgi on tootearendus üldisem mõiste. Tootearendus laiemalt on uue toote (kauba või teenuse) turule viimise üldine protsess alates ideede ja kontseptsioonide sõnastamisest kuni turustamiseni. Eksperimentaalarendus on tootearendusprotsessi üks etapp: sellel etapil kontrollitakse üldiste teadmiste rakendatavust konkreetsetel kasutusjuhtudel, mis on vajalikud protsessi edukaks lõpuleviimiseks. Eksperimentaalarenduse etapp lõpeb siis, kui T&A tegevuse tingimused ei ole enam täidetud. T&A erandit on võimalik kohaldada juhul, kui T&A teenuste kaudu saavutatud tulemust või lahendust ei ole plaanis turustada tellija ja teenuse pakkuja vahelise lepingu alusel. T&A teenuste eesmärk on üksnes edasi arendada või luua uut toodet või teenust, mis võiks pakkuda konkreetse valdkonna turuosalistele turustamishuvi. T&A teenuseid samastatakse kommertskasutusele eelneva tegevusega.

T&A erandit on võimalik kasutada ([Direktiivi 2014/24/EL](http://eur-lex.europa.eu/legal-content/ET/TXT/?qid=1406615102629&uri=CELEX:32014L0024) artikli 14 järgi) ainult selliste T&A lepingute puhul, mis on kaetud CPV koodidega 73000000-2 – 73120000-9, 73300000-5, 73420000-2 ja 73430000-5.

 T&A teenusteks ei loeta:

(a) Hariduslikku ja koolituseesmärki kandvad teenused (mistahes personali või tudengite koolitamisega seotud tegevused loodusteaduste, tööstuse, meditsiini, põllumajanduse, sotsiaalteaduste valdkonnas, välja arvatud suurem osa doktorantide läbiviidavatest uuringutest);

(b) T&A teenustega seotud teenused (mistahes spetsialiseerunud ametkondade tegevus, mis puudutab näiteks andmete kogumist, salvestamist, tõlkimist, hindamist vms, välja arvatud T&A teenuste abil saadud tulemuste kohta aruande koostamine);

(c) Teised tööstustegevused (näiteks T&A teenuste läbiviimiseks tehniliste vahendite varumine, T&A teenuste abil saadud toodete või teenuste turustamine vms);

(d) Haldus- ja tugiteenused (näiteks T&A teenuste tarbeks rahastuse otsingud ning rahaliste vahendite jagamine või mistahes T&A teenuste läbiviimiseks vajalikud transportimis-, hoiustamis-, puhastus- ja parandusteenused).

T&A erandi rakendamise aluse määratlemine

Kui eespool toodud kriteeriumite ja põhimõtete alusel selgub, et tellitava teenuse puhul on tegemist T&A teenusega, kontrollitakse, kas esinevad asjaolud, mis välistavad erandi kasutamise:

1) lepingust tuleneb kasu üksnes hankijale tema enda tegevuseks ja

2) teenuste eest tasub täies ulatuses sama hankija.

Esimene tingimus tähendab seda, et T&A teenuste tulemustest peavad saama kasu ka teised turuosalised ning tulemused peavad olema avaldatud ka teistele, mitte üksnes T&A teenuste tellijale või T&A tegevuste läbiviijale. T&A tulemuste avaldamine võib toimuda nt teadusvaldkonda puudutavates erialaajakirjanduses või teaduskonverentside raames.

Teine tingimus tähendab, et teenuse eest ei tasu täies ulatuses hankija, vaid see peab olema rahastatud ka teiste partnerite poolt. Kui hankija on ainsaks lepinguga tasu maksma kohustunud isikuks, ei ole see tingimus täidetud, ning sellisel juhul peab T&A erandi kohaldamiseks kindlasti olema täidetud esimene tingimus.

1. [Tuuleparkide keskkonnamõju hindamise juhend](https://kliimaministeerium.ee/sites/default/files/documents/2025-03/Tuuleparkide%20keskkonnam%C3%B5ju%20hindamise%20juhend.pdf) [↑](#footnote-ref-2)